Механично движение
Движение в класическата физика се нарича промяната във времето на положението (координатите) на материална точка спрямо избрана инерциална отправна система и се описва със законите на Нютон. За описанието на движението са необходими следните величини: преместване , скорост  (първа производна на преместването по времето) и ускорение  (втора производна на преместването по времето).

Видове движения 
 транслационно или още наречено линейно – движение по линия или крива
 ротационно или още наречено въртеливо – промяна на ориентацията

Всяко едно от тези движения се описва с различни уравнения на движение. Всяко движение най-общо е комбинация от двата вида. Освен това, според съвременната физика, всяко движение е относително и трябва да се разглежда не само по себе си, а спрямо дадена отправна координатна система. Ако тялото не се движи, казваме, че е в покой, но това се отнася само за координатната система, свързана с тялото. Например тяло на повърхността на Земята може да ни изглежда в покой, но само защото наблюдателят се намира също на повърхността на Земята. Самата Земя обаче се движи в пространството по своята орбита около Слънцето и освен това се върти около оста си. Като правило, движението на телата се описва със законите на Нютон, когато скоростта на движение не приближава скоростта на светлината. В последния случай трябва да се приложи теорията на относителността, а движението на много малки обекти като електроните се подчинява на законите на квантовата механика.

Източници

Вижте също 
 Уравнения на движение
 Кинематика
 Преместване
 Скорост
 Ускорение
 Вектор

Външни препратки 
 Уравнения на движение 

 
Класическа механика